section_heading: Značaj
paragraph_text: Trousseauov doprinos bio je ključan u stvaranju novih načina liječenja krupa, emfizema, gušavosti, pleuritisa i malarije. Dobio je nagradu francuske akademije za medicinu za esej o laringologiji koji je napisao 1837. Bio je prvi francuz koji je izveo traheotomiju i napisao članak o tome, i o intubaciji 1851. Njegovi udžbenici o kliničkoj medici i lijekovima bili su vrlo popularni i prevodili su se na engleski jezik. Trousseau je skovao izraze afazija i fra. forme fruste (što bi značilo: atipična ili nepotpuna manifestacija neke bolesti ili sindroma, kao posljedica nedovršenog, djelomičnog ili prekinutog patološkog procesa), te popularizirao eponime u opisu bolesti kao npr. Addisonova bolest i Hodgkinov limfom.